Malm, Marx og Muhammed. Hvis ikke Hamas og Hizbollah støtten Andreas Malm, havde været medarbejder på Dagens Nyheter, ville hans interesse have været for perifer, og her i Danmark har hans bog på 800 sider, “Hadet mod Muslimer” da heller ikke fået nogen presse overhovedet, hvad jeg husker af. For tyk, eksotisk og sekterisk. Knøsen Malm skriver i politisk medvind, men den kan være forbi, inden han opdager det.
Når vi alligevel formidler hans synspunkter, er der flere grunde: “Fascismens genkomst i Europa”, nu om stunder skal der ikke så meget til, før man er “fascist” : Hvis vi gør Malm den tjeneste at oversætte det til totalitarimens genkomst, vækker det tanker, nemlig 1) Islam er en totalitær ideologi pakket ind som religion, den viser sit ansigt i småt og stort. I kriminalreportagen, men også i vore valgkampe. 2) Islams fremmarch i Europa kan meget vel provokere et fascistoidt, voldeligt modsvar, ikke mindst i England, Sverige, Tyskland og Frankrig. I modsætning til Danmark, hvor svaret hidtil udelukkende har været demokratisk kanaliseret med et minimum af vold til følge. Se for eksempel skræk scenarierne i Daniel Pipes´”Eurabian Nights”.
Malms argumentation retter sig udelukkende mod det sidste, han lever i en verden, hvor alle begreber er vendt på hovedet og han solidariserer sig helt med sine totalitære forebilleders offerrolle. Han har forlængst valgt sine foretrukne totalitarianismer. Malm er interessant at høre på, fordi han lever i sin egen uforstyrrede ideologiske boble, vi har knapt den type i Danmark, det skulle lige være i Enhedslisten ungdomsafdeling. Inden Malm og Sverige har diskuteret den gode tone færdig, har den svenske demografi forlængst afgjort debatten. Har får så at se, om virkeligheden har et korrektiv til hans højtflyvende ideer. De flyver ikke for højt for DN, men den kalder sig også liberal og det skal man være for at udholde Malm. For den menige svensker er han allerede alt for varm luft. “Med facit i hand” rimer Malm ikke en dyt med det, de ser lige foran deres næse. Han har lige været i Norge: Islamofobi-møtet på Lillehammer. Man har svært ved at forestille sig ham i Danmark, hvis ikke Politiken inviterer.
Notér: Propaganda -ordet “islamofobi” er alment gangbart i Sverige. Det politiske sprog, også det de såkaldt borgerlige benytter i dag, har altid været venstrefløjens. Svenske borgerlige, og ikke mindst modstandere af lynislamiseringen af Sverige, spiller på kronisk, sproglig udebane. Det er en vigtig grund til, at det er gået så vidt. Se blot Expressens forside idag om Geert Wilders: Islamofob EU-valets förste vinnare.: